კოლხეთის ტროპიკული ტყეები და ჭაობები

კოლხეთის ტროპიკული ტყეები და ჭაობები — იუნესკოს მსოფლიო მემკვიდრეობის ძეგლი საქართველოში. შედგება ორი ეროვნული პარკისა და ორი დაცული ტერიტორიის სულ შვიდი კომპონენტისაგან. კოლხეთის ტროპიკული ტყეები და ჭაობები გადაჭიმულია შავი ზღვის ზომიერად თბილი და ნოტიო აღმოსავლეთ სანაპიროს 80 კილომეტრის მანძილზე.

ისტორია
2007 წლის 24 ოქტომბრიდან კოლხეთის ეკოსისტემა შეტანილი იყო იუნესკოს მსოფლიო მემკვიდრეობის საცდელ სიაში, ხოლო 2021 წლის 26 ივლისს გახდა იუნესკოს მსოფლიო მემკვიდრეობის ძეგლი კოლხეთის ტროპიკული ტყეები და ჭაობების სახელით.Four natural and three cultural sites added to UNESCO’s World Heritage List

ძირითადი მიზეზი, რის გამოც კოლხეთის ტროპიკული ტყეები და ჭაობები იუნესკოს მსოფლიო მემკვიდრეობის ძეგლი გახდა არის ის, რომ კოლხეთის დაბლობი ლეფუგიუმია, ანუ ტერიტორია, სადაც რომელიღაც უძველესი სახეობა არახელსაყრელ გეოლოგიურ პერიოდში გადარჩა და დღესაც შემორჩენილია. კოლხეთის დაბლობზე ის მცენარეებია გადარჩენილი, რომლებიც ჯერ კიდევ გამყინვარების პერიოდამდე არსებობდა.20 მილიონი წლის ისტორია - რით არის განსაკუთრებული UNESCO-ს დაცვის ქვეშ მოხვედრილი კოლხეთის ტყეები

კოლხეთის ტროპიკულ ტყეებსა და ჭაობებში ცხოვრობს გადაშენების პირას მდგარი მცენარეების 44 სახეობა და ცხოველების 19 სახეობა, მათ შორის აღსანიშნავია კოლხური ზუთხი. ადგილი წარმოადგენს გლობალურად გადაშენების საფრთხის წინაშე მყოფი ფრინველების უმნიშვნელოვანეს ადგილს, რომლებიც მიგრირებენ ბათუმის ვიწრო ბილიკებზე.Colchic Rainforests and Wetlands

კომპონენტები
კოლხეთის ტროპიკული ტყეები და ჭაობების შემადგენლობაში შედის საქართველოს 4 დაცული ტერიტორიის (მტირალასა და კოლხეთის ეროვნული პარკები, კინტრიშისა და ქობულეთის დაცული ტერიტორიები) შვიდი კომპონენტი (კინტრიში-მტირალა, ისპანი, გრიგოლეთი, იმნათი, ფიჩორი, ნაბადა, ჭურია). ქვემოთ წარმოდგენილია კომპონენტების ცხრილი, კომპონენტები დალაგებულია სამხრეთიდან ჩრდილოეთის მიმართულებით.

 ID კომპონენტი დაცული ტერიტორია რეგიონი ფოტო კოორდინატები ფართობი(ჰა) ბუფერული ზონა(ჰა) 1616-001 კინტრიში-მტირალა  მტირალას ეროვნული პარკი  აჭარის ავტონომიური რესპუბლიკა  150px   20 150  9 140 1616-002ისპანი  ქობულეთის დაცული ტერიტორიები  აჭარის ავტონომიური რესპუბლიკა  150პქ   248 531 1616-003 გრიგოლეთი  კოლხეთის ეროვნული პარკი  გურიის მხარე     125  328  1616-004 იმნათი  კოლხეთის ეროვნული პარკი  გურიის მხარე    3,418  13,386 1616-005 ფიჩორი  კოლხეთის ეროვნული პარკი  გურიის მხარე  150px   2 393 1616-006 ნაბადა  კოლხეთის ეროვნული პარკი  სამეგრელო-ზემო სვანეთის მხარე    2 976 2 586 1616-007 ჭურია  კოლხეთის ეროვნული პარკი  სამეგრელო-ზემო სვანეთის მხარე  150px  1 943  879 

იხილეთ აგრეთვე
 იუნესკოს მსოფლიო მემკვიდრეობის ძეგლები საქართველოში
 მსოფლიო მემკვიდრეობის ძეგლების სია დამატების წლების მიხედვით

სქოლიო

კატეგორია:მსოფლიო მემკვიდრეობის ძეგლები საქართველოში